Gedragskode en Gronddebat – NG Kerk
Groete vanuit die kantoor van die Algemene Sinode. Ek vertrou dit gaan goed met jou en jou bediening.
Pinkster is ŉ wonderlike tyd in ons kerklike jaar en ek vertrou dit was vir jou en jou gemeente ŉ verrykende belewenis.
Ek wil graag twee sake onder jou aandag bring:
Eerstens, daar is ŉ Gedragskode vir Godsdiens hierby aangeheg asook ŉ begeleidende brief van prof Pieter Coertze. KLIK HIER om die brief af te laai. Dit sal gaaf wees as jy en jou kerkraad die dokument kan deurlees en kommentaar kan lewer.
Vanuit die kantoor is jy goed op hoogte gehou van voorstelle deur die CRL Rights Commission wat kan lei tot die regulering van godsdiens. Die kerk het van sy kant af die gedagte van die regulering van godsdiens afgewys en stel ŉ gedragskode voor waaraan godsdienstige groepe moet voldoen. KLIK HIER om die dokument af te laai.
Tweedens, die gronddebat is aan die gang. Die NG Kerk wil graag reageer op die uitnodiging om kommentaar daarop te lewer.
KLIK HIER die kommentaar van die NG Kerk oor die gronddebat. In hierdie dokument maak die NG Kerk dit duidelik dat:
Verder vra ek dat julle nie net vir die Springbokke sal duim vashou nie. Vir die volgende week is ek in Genève waar die WRK-
vergadering sal besluit waar die volgende algemene vergadering van dié liggaam sal plaasvind. Die NG Kerk is saam met die EKD van Duitsland op die kortlys. Indien ons aangewys word, sal die vergadering met sy 6 000 verteenwoordigers in 2021 in Kaapstad gehou word. Dit is ŉ fantastiese geleentheid, nie net vir ons nie, maar vir alle kerke in Suid-Afrika.
Vriendelike groete en sterkte